 Levitikọs 14  Jehova wee gaa nihu ịgwa Mozis, sị:Nke a ga-abụ iwu metụtara onye ekpenta nụbọchị a ga-ekwupụta na ọ dị ọcha, mgbe a ga-akpọrọ ya gakwuru onye nchụàjà.Onye nchụàjà ga-aga ná mpụga ebe ha mara ụlọikwuu, onye nchụàjà ga-ele ya anya nahụ; ọ bụrụ na a gwọwo ekpenta nke na-eme onye ekpenta ahụ,mgbe ahụ onye nchụàjà ga-enye iwu ka o weta nnụnụ abụọ dị ndụ bụ ndị dị ọcha nakwa osisi sida na ákwà na-acha uhie uhie na ahịhịa hisop iji mee onwe ya ka ọ dị ọcha.Onye nchụàjà ga-enyekwa iwu, a ga-egbu otu nnụnụ nime ite ụrọ nke mmiri iyi dị nime ya.Ma ọ ga-ewere nnụnụ ahụ dị ndụ na osisi sida ahụ na ákwà ahụ na-acha uhie uhie na ahịhịa hisop ahụ, ọ ga-asụnye ha, tinyere nnụnụ ahụ dị ndụ, nime ọbara nke nnụnụ ahụ e gburu nelu mmiri iyi ahụ.Mgbe ahụ, ọ ga-efesa ya ugboro asaa nahụ onye ahụ nke na-eme onwe ya ka ọ dị ọcha pụọ nekpenta, ọ ga-ekwupụtakwa na ọ dị ọcha, ọ ga-ahapụkwa nnụnụ ahụ dị ndụ ka o feba nọhịa.Onye ahụ nke na-eme onwe ya ka ọ dị ọcha ga-asụ uwe ya ma kpụọ ntutu isi ya niile ma saa ahụ na mmiri wee dị ọcha, e mesịakwa, ọ ga-abata nebe ha mara ụlọikwuu. Ọ gaghị abanye nụlọikwuu ya ruo ụbọchị asaa.Ọ ga-erukwa nụbọchị nke asaa na ọ ga-akpụ ntutu niile dị ya nisi, na ajị agba ya na iku anya ya. Ee, ọ ga-akpụ ntutu ya niile, ọ ga-asụkwa uwe ya ma saa ahụ na mmiri; ọ ga-adịkwa ọcha.Nụbọchị nke asatọ, ọ ga-akpụrụ ụmụ ebule abụọ ahụ dị mma na otu nne atụrụ, nke na-agafebeghị otu afọ, kporokwa ụzọ atọ nime ụzọ iri nke otu efa ntụ ọka e gwere nke ọma ka ọ bụrụ àjà ọka nke a gwara mmanụ na otu ihe ọtụtụ lọg mmanụ;onye nchụàjà nke kwupụtara na ọ dị ọcha ga-akpọta onye ahụ na-eme onwe ya ka ọ dị ọcha, wetakwa ihe ndị ahụ, nihu Jehova nọnụ ụzọ ụlọikwuu nzute.Onye nchụàjà ga-akpụrụ otu nwa ebule chụọ ya nàjà ka ọ bụrụ àjà ikpe ọmụma, tinyere ihe ọtụtụ lọg mmanụ ahụ, ọ ga-efegharị ha ka ha bụrụ àjà a na-efegharị efegharị nihu Jehova.Ọ ga-egbu nwa ebule ahụ nebe a na-egbu anụ àjà mmehie na anụ àjà nsure ọkụ, nebe dị nsọ, nihi na, dị ka anụ àjà mmehie, anụ àjà ikpe ọmụma bụ nke onye nchụàjà. Ọ bụ ihe kasị nsọ.Onye nchụàjà ga-eweretụ ọbara anụ àjà ikpe ọmụma ahụ, onye nchụàjà ga-etekwa ya nọnụ ọnụ ntị aka nri nke onye ahụ na-eme onwe ya ka ọ dị ọcha nakwa na mkpịsị aka ukwu nke aka nri ya nakwa na mkpịsị ụkwụ ukwu nke ụkwụ aka nri ya.Onye nchụàjà ga-agbaratụ mmanụ nime ihe ọtụtụ lọg mmanụ ahụ ma wụnye ya nọbụ aka aka ekpe nke ya.Onye nchụàjà ga-arụnye mkpịsị aka aka nri ya ná mmanụ ahụ dị nọbụ aka aka ekpe ya wee fesa mmanụ ahụ nala ugboro asaa nihu Jehova.Ma onye nchụàjà ga-ete mmanụ ahụ fọdụrụ nọbụ aka ya nọnụ ọnụ ntị aka nri nke onye ahụ na-eme onwe ya ka ọ dị ọcha nakwa na mkpịsị aka ukwu nke aka nri ya nakwa na mkpịsị ụkwụ ukwu nke ụkwụ aka nri ya nelu ọbara nke anụ àjà ikpe ọmụma ahụ.Ma onye nchụàjà ga-ete nke fọdụrụ ná mmanụ ahụ dị nọbụ aka ya nisi onye ahụ na-eme onwe ya ka ọ dị ọcha, onye nchụàjà ga-ekpuchiri ya mmehie ya nihu Jehova.Onye nchụàjà ga-achụ anụ àjà mmehie ahụ nàjà wee kpuchiere onye ahụ na-eme onwe ya ka ọ dị ọcha adịghị ọcha ya, e mesịakwa, ọ ga-egbu anụ àjà nsure ọkụ ahụ.Onye nchụàjà ga-achụ anụ àjà nsure ọkụ ahụ na àjà ọka ahụ nelu ebe ịchụàjà, onye nchụàjà ga-ekpuchiri ya mmehie ya; ọ ga-aghọkwa onye dị ọcha.Otú ọ dị, ọ bụrụ na ọ bụ ogbenye, aka ya erughịkwa ya, ọ ga-eweta otu nwa ebule dị ka àjà ikpe ọmụma ka ọ bụrụ àjà a na-efegharị efegharị iji kpuchiere ya mmehie ya, wetakwa otu ụzọ nụzọ iri nke otu efa ntụ ọka e gwere nke ọma, nke a gwara mmanụ, ka ọ bụrụ àjà ọka, wetakwa otu ihe ọtụtụ lọg mmanụ,na nduru abụọ ma ọ bụ ụmụ kpalakwukwu abụọ, dị ka ihe aka ya ruru si dị, otu ga-abụ anụ àjà mmehie, nke ọzọ ga-abụ anụ àjà nsure ọkụ.Nụbọchị nke asatọ, ọ ga-ewetara ha onye nchụàjà nọnụ ụzọ ụlọikwuu nzute, nihu Jehova, ka e wee kwupụta na ọ dịwo ọcha.Onye nchụàjà ga-akpụrụ nwa ebule ahụ bụ anụ àjà ikpe ọmụma, werekwa ihe ọtụtụ lọg mmanụ ahụ, onye nchụàjà ga-efegharịkwa ha ka ha bụrụ àjà a na-efegharị efegharị nihu Jehova.Ọ ga-egbu nwa ebule àjà ikpe ọmụma ahụ, onye nchụàjà ga-eweretụ ọbara anụ àjà ikpe ọmụma ahụ tee nọnụ ọnụ ntị aka nri nke onye ahụ na-eme onwe ya ka ọ dị ọcha nakwa na mkpịsị aka ukwu nke aka nri ya nakwa na mkpịsị ụkwụ ukwu nke ụkwụ aka nri ya.Onye nchụàjà ga-awụnye ụfọdụ nime mmanụ ahụ nọbụ aka aka ekpe nke ya.Onye nchụàjà ga-eji mkpịsị aka aka nri ya fesa mmanụ ahụ dị nọbụ aka aka ekpe ya nala ugboro asaa nihu Jehova.Onye nchụàjà ga-ete mmanụ ahụ dị nọbụ aka ya nọnụ ọnụ ntị aka nri onye ahụ na-eme onwe ya ka ọ dị ọcha nakwa na mkpịsị aka ukwu nke aka nri ya nakwa na mkpịsị ụkwụ ukwu nke ụkwụ aka nri ya nelu ebe ahụ o tere ọbara anụ àjà ikpe ọmụma ahụ.Ma onye nchụàjà ga-ete nke fọdụrụ ná mmanụ ahụ dị nọbụ aka ya nisi onye ahụ na-eme onwe ya ka ọ dị ọcha iji kpuchiere ya mmehie ya nihu Jehova.Ọ ga-achụ otu nime nduru ahụ ma ọ bụ otu nime kpalakwukwu ahụ aka ya ruru nàjà,otu nime ha nke o wetaliri ga-abụ àjà mmehie, nke ọzọ ga-abụ àjà nsure ọkụ, tinyere àjà ọka ahụ; onye nchụàjà ga-ekpuchiri onye ahụ na-eme onwe ya ka ọ dị ọcha mmehie ya nihu Jehova.Ọ bụ nke a bụ iwu metụtara onye nwere ọrịa ekpenta bụ onye ọ na-enweghị ka ọ hà ya mgbe a ga-ekwupụta na ọ dịwo ọcha.Jehova wee gwa Mozis na Erọn, sị:Mgbe unu batara nala Ke, bụ nke m ga-enye unu ka ọ bụrụ ala unu, e wee nwee ụlọ m tinyere ọrịa ekpenta na ya nala unu ga-enweta,onye nwe ụlọ ahụ ga-abịa gwa onye nchụàjà, sị, Ahụwo m ihe dị ka ọrịa nụlọ m.Onye nchụàjà ga-enye iwu, ha ga-ewepụsị ihe dị nụlọ ahụ tupu onye nchụàjà abata ịhụ ihe ahụ yiri ọrịa, ka ọ ghara ikwupụta na ihe niile dị nụlọ ahụ adịghị ọcha; mgbe e mesịrị, onye nchụàjà ga-abata lee ụlọ ahụ.Mgbe ọ hụrụ ihe ahụ yiri ọrịa, ọ bụrụ na ọ bụ nahụ ụlọ ka ọrịa ahụ dị, ya enweekwa ebe ndị dakpuru ime, ndị na-acha akwụkwọ ndụ akwụkwọ ndụ ma ọ bụ ọbara ọbara, ya abụrụkwa na otú ọ dị nanya gosiri na ọ bara ime nahụ ụlọ ahụ,onye nchụàjà ga-esi nụlọ ahụ pụta gaa nọnụ ụzọ ụlọ ahụ, mechie ya ka a ghara ịba nime ya ruo ụbọchị asaa.Onye nchụàjà ga-abịaghachi nụbọchị nke asaa wee lee ya anya; ọ bụrụ na ọrịa ahụ agbasawo nahụ ụlọ ahụ,onye nchụàjà ga-enye iwu, ha ga-akụpụta nkume ndị ọrịa ahụ dị na ha, ha ga-ekpofu ha ná mpụga obodo, nebe na-adịghị ọcha.Ọ ga-ahụ na a kpụchasịrị ime ụlọ ahụ gburugburu, ha ga-ekporo ájá ụrọ ha kpụchapụtara kpoga ná mpụga obodo, nebe na-adịghị ọcha.Ha ga-ewere nkume ndị ọzọ dochie nkume ndị nke mbụ; ọ ga-ahụ na e wetara ájá ụrọ ọzọ, ọ ga-ahụkwa na e techiri ahụ ụlọ ahụ.Ma ọ bụrụ na ọrịa ahụ abịaghachi wee pụta nụlọ ahụ mgbe a kụpụtasịworo nkume ndị ahụ na mgbe a kpụchasịworo ahụ ụlọ ahụ ma techie ya,onye nchụàjà ga-abata lee ya anya; ọ bụrụ na ọrịa ahụ agbasawo nụlọ ahụ, ọ bụ ajọ ekpenta pụtara nụlọ ahụ. Ọ dịghị ọcha.Ọ ga-ahụ na a kwaturu ụlọ ahụ, tinyere nkume ya na osisi ya na ájá ụrọ niile e ji rụọ ụlọ ahụ, ọ ga-ahụkwa na e bugara ha ná mpụga obodo, nebe na-adịghị ọcha.Ma onye ọ bụla banyere nụlọ ahụ nụbọchị ndị ahụ e mechiri ya ka a ghara ịbanye na ya ga-aghọ onye na-adịghị ọcha ruo mgbede;onye ọ bụla dinara nụlọ ahụ ga-asụ uwe ya, onye ọ bụla riri nri nụlọ ahụ ga-asụ uwe ya.Otú ọ dị, ọ bụrụ na onye nchụàjà abịa lee ya anya, ma, lee, ọrịa ahụ agbasaghị nụlọ ahụ mgbe e techisịrị ahụ ụlọ ahụ, onye nchụàjà ga-ekwupụta na ụlọ ahụ dị ọcha, nihi na e gbuwo ọrịa ahụ.Ọ ga-ewere nnụnụ abụọ na osisi sida na ákwà na-acha uhie uhie na ahịhịa hisop sachapụ ụlọ ahụ mmehie.Ọ ga-egbu otu nnụnụ nime ite ụrọ nke mmiri iyi dị nime ya.Ọ ga-ewere osisi sida ahụ na ahịhịa hisop na ákwà na-acha uhie uhie na nnụnụ ahụ dị ndụ, sụnye ha nime ọbara nke nnụnụ ahụ e gburu na mmiri iyi, ọ ga-efegakwa ya ugboro asaa nụlọ ahụ.Ọ ga-eji ọbara nnụnụ ahụ na mmiri iyi ahụ na nnụnụ ahụ dị ndụ na osisi sida ahụ na ahịhịa hisop ahụ na ákwà ahụ na-acha uhie uhie sachapụ ụlọ ahụ mmehie.Ọ ga-ahapụ nnụnụ ahụ dị ndụ ná mpụga obodo ka o feba nọhịa, ọ ga-ekpuchiri ụlọ ahụ mmehie; ụlọ ahụ ga-adịkwa ọcha.Nke a bụ iwu banyere ekpenta nakwa banyere ọrịa ntutu ịdapụsị adapụsịnakwa banyere ekpenta pụtara nuwe nakwa nụlọ,nakwa banyere ọkọ na akpụkpa na ntụpọ,iji na-enye ntụziaka mgbe ihe na-adịghị ọcha nakwa mgbe ihe dị ọcha. Nke a bụ iwu banyere ekpenta. 